Bases V Concurs de Microrelats 2016 : Ajuntament de Novelda
Bases V Concurs de Microrelats 2016
Del 23 de març al 12 de maig. V Concurs de Microrelats. Bases i admissió de treballs en el CC Gómez-Tortosa, en la Casa de Cultura i en la web: http://www.aj-novelda.es/microrrelats2016
V CONCURS DE MICRORELATS 2016
Un microrelat o microconte és una història mínima narrada en poques línies. Escriga i envie’ns la seua història amb no més de 170 paraules. Pot participar amb totes les històries que se li ocórreguen.
Pot participar en el concurs qualsevol persona física major de 16 anys sense importar la seua nacionalitat.
El text ha d’estar escrit en castellà o en valencià i sense passar de 170 paraules d’extensió, amb un tipus i grandària de lletra Arial – 10, i ha d’estar firmat amb el pseudònim triat per l’autor.
Per cada microrelat ha de presentar-se un sobre tancat amb el seu pseudònim i el seu títol i, en l’interior, les dades personals de l’autor, segons el formulari d’identificació que adjuntem en aquestes bases.
Cal que siga una història original i inèdita i que, per tant, no haja rebut prèviament cap premi o accèssit en un altre concurs, certamen nacional o internacional.
El termini de presentació dels relats finalitza el 12 de maig a les 14 h.No s’admetrà a concurs cap microrelat enviat fora de termini o que no complisca les condicions expressades en les presents bases.
Per a sol·licitar qualsevol tipus d’informació, així com per a l’entrega de les obres, cal dirigir-se al Centre Cultural Gómez-Tortosa, C/ Major, 6, tel. 965 60 90 53 o escriure al correu electrònic: cultura@novelda.net
Dels relats presentats, un jurat en seleccionarà tres, que correspondran al primer, segon i tercer premi.
Aquest concurs està patrocinat per l’empresa CARMENCITA S.A, que aporta els premis següents:
1r premi: una TABLET SPC.
2n premi: un SMARTPHONE WIKO LENNY.
3r premi: un EBOOK BILLOW.
El premi en cap cas podrà ser canviat, alterat, compensat per un altre o cedit a un tercer.
El jurat qualificador, emetrà la corresponent resolució, que es farà pública durant el mes de maig de 2016.Prèviament per mitjà de correu electrònic i/o en la pàgina web de l’Ajuntament s’anunciarà la data concreta de la citada resolució.
El jurat seleccionarà entre 20 i 40 treballs per a la seua lectura pública en el Centre Cultural Gómez Tortosa el dia del lliurament dels premis.
Els participants cediran gratuïtament a l’Excm.Ajuntament de Novelda els seus drets editorials de reproducció, distribució i comunicació pública, si bé conservaran en tot moment la seua propietat intel·lectual.
El jurat adoptarà la seua resolució per majoria simple dels seus membres i està facultat per a la resolució de totes les incidències que puguen sorgir en el curs de les deliberacions.
Els participants, pel fet de prendre part en aquest concurs, accepten totes les condicions que s’especifiquen i s’hi sotmeten expressament.